ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
2007 අංක 29 දරන ඥානෝදය පදනම
(සංස්ථාගත කිරීමේ) පනත

[සහතිකය සටහන් කළේ 2007 ජූලි මස 31 වන දින]
ආණ්ඩුවේ නියමය පරිදි මුද්‍රණය කරන ලදී.
2007 අගෝස්තු මස 03 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී

2007 අංක 29 දරන ඥානෝදය පදනම
(සංස්ථාගත කිරීමේ) පනත

ඥානෝදය පදනම සංස්ථාගත කිරීම සඳහා වූ පනතකි.
“ඥානෝදය පදනම” යනුවෙන් හඳුන්වනු ලබන හා සඳහන් කරනු පූර්විකාව.
ලබන සංගමයක්, එහි සාමාජිකයන් එකඟ වූ රීති අනුව, එකී සංගමයට
සම්බන්ධ සියලු කරුණු ඵලදායී ලෙස ක්‍රියාත්මක කිරීමේ හා කරගෙන
යාමේ කාර්යය සඳහා මෙතෙක් කල් වෑතර පොල්ගඕවිට පිහිටුවාගෙන
තිබුණු හෙයින් ද :

එකී සංගමය පිහිටුවනු ලැබුවේ යම් පරමාර්ථ හා කරුණු සඳහා ද ඒ
පරමාර්ථ හා කරුණු එකී සංගමය විසින් මේ දක්වා සාර්ථකව ක්‍රියාත්මක
කොට සහ ඉටුකර ගෙන ගොස් ඇති හෙයින් ද එම සංගමය සංස්ථාගත
කරනු ලැබීම පිණිස ඉල්ලීමක් කර ඇති හෙයින් සහ එකී ඉල්ලීම
ඉෂ්ඨ කිරීම මහජන යහපත පිණිස වන හෙයින් ද :
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :—

1. මේ පනත 2007 අංක 29 දරන ඥානෝදය පදනම (සංස්ථාගත
කිරීමේ) පනත යනුවෙන් හඳුන්වනු ලැබේ.

2. මේ පනත ආරම්භ වන දින සිට හා ඉන්පසු (මෙහි මින් මතු
“පදනම” යනුවෙන් සඳහන් කරන) ඥානෝදය පදනමේ සාමාජිකයන්ව
සිටිනතාක් තැනැත්තන් හෝ මෙයින් සංස්ථාපනය කරනු ලබන සංස්ථාවට
මින් මතු සාමාජිකයන් වශයෙන් ඇතුළත් කර ගනු ලබන තැනැත්තන්
(මෙහි මින් මතු “සංස්ථාව” යනුවෙන් සඳහන් කෙරෙන) “ඥානෝදය
පදනම” යන නාමය හා අභිධානය යටතේ අවිච්ඡින්න පැවැත්මක්
හා පොදු මුද්‍රාවක් ඇති සංස්ථාවක් විය යුතු අතර, ඒ නාමයෙන් ඒ
සංස්ථාව විසින් ද ඊට විරුද්ධව ද සියලු අධිකරණවල නඩු පවරනු
ලැබිය හැකි ය. තව ද, පොදු මුද්‍රාවක් තබා ගැනීමට හා පාවිච්චි කිරීමට
ද තම අභිමතය පරිදි එය වෙනස් කිරීමට ද, පූර්ණ බලය සහ අධිකාරය
ඊට ඇත්තේ ය.

3. සංස්ථාව පිහිටුවනු ලබන්නේ පහත සඳහන් පරමාර්ථ
මෙයින් ප්‍රකාශ කරනු ලැබේ :-

(අ) අනාථ නිවාස සහ මහළු නිවාස අසරණ අය සඳහා
පිහිටුවීම සහ පවත්වාගෙන යාම සහ සමාජ සුභසාධන
මධ්‍යස්ථාන පිහිටුවීම ;

(ආ) දුප්පත්, අනාථ සහ රෝගී තැනැත්තන්ට වෛද්‍ය උපකාර,
ආහාර සහ නිවාස සැපයීම ;

(ඇ) අඳ, ගොළු, බිහිරි සහ ආබාධිත තැනැත්තන් සඳහා සුභ සාධන
පහසුකම් සැලසීම ;

(ඈ) සංස්ථාවේ පරමාර්ථ මුදුන්පත් කරගැනීමෙහි ලා නිරත වන
ශිෂ්‍යයන්ට ශිෂ්‍යත්ව මඟින් හෝ මුදලින් හෝ අන්‍යාකාරයකින්
ආධාර දීම;

(ඉ) පුස්තකාල පිහිටුවා පවත්වා ගෙන යාම, පොත්පත්, සඟරා,
සමරු කලාප සහ වාර සඟරා ආදියට දායක වීම සහ ඒවා
නිකුත් කිරීම සහ සංස්ථාවේ පරමාර්ථ ඉටු කර ගැනීම සඳහා
යෝග්‍ය වෙතැයි සළකනු ලබන වෙනත් සේවා සැලසීම ;

(ඊ) ශිෂ්‍යයන්ට අවශ්‍ය ප්‍රදර්ශන, දේශන, සම්මන්ත්‍රණ, දාර්ශනික
සාකච්ඡා, වැඩමුළු, පන්ති, විවාද. සම්මේලන, චාරිකා, විනෝද
ගමන් හෝ වෙනත් අදාළ කටයුතු ප්‍රවර්ධනය කිරීම, පිළියෙල
කිරීම, සංවිධානය කිරීම හා පැවැත්වීම ;
(උ) සංස්ථාවේ පරමාර්ථවලට සමාන පරමාර්ථ ඇති වෙනත්
සමිති, සංගම් හෝ සංවිධාන සමග සහයෝගිවීම සහ සහචර්ය
වීම.

4. බැංකු ගිණුම් ආරම්භ කිරීම, පවත්වාගෙන යාම සහ
වැසීම, ඇප ඇතිව හෝ නැතිව මුදල් ණයට ගැනීම හෝ ලබා
ගැනීම, ප්‍රදාන සහ පරිත්‍යාග භාර ගැනීම හා එකතු කිරීම,
ස්වකීය අරමුදල් ආයෝජනය කිරීම, සංස්ථාවේ පරමාර්ථ ඉටු
කරගෙන යාම සඳහා අවශ්‍ය නිලධරයන් හා සේවකයන් සේවයට
බඳවා ගැනීම, සේවයේ යෙදවීම සහ සේවයෙන් පහකිරීම ඇතුළුව
සංස්ථාවේ පරමාර්ථ සියල්ලම හෝ ඉන් කිසිවක් ඉෂ්ඨ කිරීම හෝ
ක්‍රියාත්මක කිරීම සඳහා අවශ්‍ය හෝ යෝග්‍ය සියලු ක්‍රියා, කාරණා සහ
දේ, මේ පනතේ හෝ වෙනත් යම් ලිඛිත නීතියක විධිවිධානවලට යටත්ව
සිදු කිරීමේ, ඉටු කිරීමේ සහ ක්‍රියාත්මක කිරීමේ බලය සංස්ථාවට ඇත්තේ ය.

5. ( 1) සංස්ථාවේ කටයුතු සභාපති, නියෝජ්‍ය සභාපති, උප සභාපතිවරු
දෙදෙනෙක්, ගරු ලේකම්, උප ලේකම්වරු දෙදෙනෙක් ගරු භාණ්ඩාගාරික,
අධ්‍යක්ෂ ජනරාල් සහ සංස්ථාවේ තත් කාලයේ බලපවත්නා රීතිවලට

අනුකූලව තෝරා පත්කරගනු ලබන දස දෙනකුට නොඅඩු සාමාජිකයන්
සංඛ්‍යාවකගෙන් සමන්විත වූ පාලක මණ්ඩලයක් විසින් මේ පනතේ
අනෙකුත් විධිවිධානවලට සහ 6 වන වගන්තිය යටතේ සාදන ලද
රීතිවලට අනුකූලව කළමනාකරණය කරනු ලැබිය යුතු ය.

(2) සංස්ථාවේ ප්‍රථම පාලක මණ්ඩලය, මේ පනත ක්‍රියාත්මක වීම
ආරම්භ වන දිනයට පෙරාතුව ම වූ දිනයේ දී ඥානෝදය පදනමේ පාලක
මණ්ඩලයේ සාමාජිකත්වය දැරුවා වූ ද තැනැත්තන්ගෙන් සමන්විත විය
යුතු ය.

6. (1) පහත දැක්වෙන සියලුම කරුණු හෝ ඉන් කිසිවක් සඳහා
මේ පනතේ හෝ වෙනත් යම් ලිඛිත නීතියක විධිවිධානවලට අනනුකූල
නොවන රීති, සංස්ථාවේ යම් මහා සභා රැස්වීමක දී ඊට පැමිණ ඡන්දය
දෙන සාමාජිකයන්ගේ තුනෙන් දෙකකට නොඅඩු බහුතර ඡන්දයෙන්
කලින් කල සංස්ථාව විසින් සෑදීම නීත්‍යනුකූල වන්නේ ය :-

(අ) සාමාජිකත්වය වර්ග කිරීම සහ සාමාජිකයන් ඇතුළු
කර ගැනීම, ඔවුන්ගේ ඉල්ලා අස්වීම හෝ ඔවුන් නෙරපීම 

(ආ) සංස්ථාවේ නිලධරයන්ගේ තෝරා පත් කර ගැනීම, ඔවුන්ගේ
ඉල්ලා අස්වීම, ඔවුන් ධුරය හිස් කිරීම හෝ ඔවුන්
ධුරයෙන් නෙරපීම සහ ඔවුන්ගේ බලතල, කාර්ය සහ
කර්තව්‍ය ;

(ඇ) කළමනාකරණ මණ්ඩලයේ සාමාජිකයන් තෝරා පත් කර
ගැනීම සහ කළමනාකරණ මණ්ඩලයේ බලතල, කාර්ය
සහ කර්තව්‍ය සහ කළමනාකරණ මණ්ඩලයේ
සාමාජිකයන්ගේ ධුර කාලය ;

(ඈ) සංස්ථාවේ නිලධරයන්ගේ, නියෝජිතයන්ගේ
සහ සේවකයන්ගේ බලතල, කාර්ය සහ කර්තව්‍ය ;

(ඉ) පාලක මණ්ඩලයේ රැස්වීම් කැඳවීම, පැවැත්වීම සහ ඒ
රැස්වීම්වල දී අනුගමනය කළ යුතු කාර්ය පටිපාටිය, ඒ
රැස්වීම් පවත්වන දිනය, ස්ථානය, රැස්වීම් පිළිබඳ
දැන්වීම්, න්‍යාය පත්‍ර හා රැස්වීම්වල ගණපූරණය හා
රැස්වීම්වල දී සාකච්ඡාවට භාජනය කළ යුතු කරුණු ;

(ඊ) සංස්ථාවේ දේපළ පරිපාලනය කිරීම සහ කළමනාකරණය
කිරීම ; සහ
(උ) සාමාන්‍යයෙන් සංස්ථාවේ කටයුතු කළමනාකරණය කිරීම.

(2) සංස්ථාව විසින් සාදනු ලැබූ යම් රීතියක්, ( 1) වන උප වගන්තිය
යටතේ ඒ රීතිය සාදනු ලැබූ ආකාරයෙන්ම සංශෝධනය කිරීම, වෙනස්
කිරීම, ඊට යමක් එකතු කිරීම හෝ එය පරිච්ඡින්න කිරීම කරනු ලැබිය
හැකි ය.

(3) සංස්ථාවේ සියලුම සාමාජිකයන් සංස්ථාවේ තත් කාලයේ
බලපවත්නා රීතිවලට යටත් විය යුතු ය.

7. (1) සංස්ථාවට එහිම අරමුදලක් තිබිය යුතු අතර, ත්‍යාග,
තෙස්තමේන්තු නීයාදන, පැවරුම්, පරිත්‍යාග, සම්මාදම් මුදල් හෝ ගාස්තු
වශයෙන් ලැබෙන සියලු මුදල් කළමනාකරණ මණ්ඩලය විසින් තීරණය
කරනු ලබන බැංකු එකක හෝ වැඩි ගණනක සංස්ථාවේ නමින් බැර
කරනු ලැබිය යුතු ය.

(2) සංස්ථාවේ දේපළ පුනරුත්ථාපනය කිරීම, සංවර්ධනය කිරීම හෝ
වැඩි දියුණු කිරීම සඳහා යම් අගය ක්ෂය වීමේ අරමුදලක්, සංචිතයක්
හෝ නිදන් අරමුදලක් සංස්ථාව විසින් පිහිටුවනු ලැබිය හැකි ය.

(3) සංස්ථාවේ බලතල සහ කාර්යය ක්‍රියාත්මක කිරීම සහ
ඉටු කිරීම සඳහා සංස්ථාව විසින් දරනු ලැබූ සියලු වියදම් අරමුදලින්
ගෙවනු ලැබිය යුතු ය.

8. (1)සංස්ථාවේ මුදල් වර්ෂය ලිත් වර්ෂය විය යුතු ය.
(2) සංස්ථාවේ ආදායම් හා වියදම්, වත්කම් සහ බැරකම් සහ
වෙනත් සියලුම ගනුදෙනු පිළිබඳව නිසි ගිණුම් සංස්ථාව
විසින් පවත්වා ගෙන යනු ලැබිය යුතු ය.

(3) සංස්ථාවේ ගිණුම් සුදුසුකම්ලත් විගණකවරයකු විසින්
විගණනය කළ යුතු ය.

(4) මේ වගන්තියෙහි “සුදුසුකම්ලත් විගණකවරයා” යන්නෙන් —
(i) ශ්‍රී ලංකා වරලත් ගණකාධිකාරීන්ගේ ආයතනයේ හෝ නීතිය
මගින් පිහිටුවනු ලැබූ වෙනත් යම් ආයතනයක සාමාජිකයකු
වන්නා වූ ද, ගණකාධිකාරීවරයකු ලෙස වෘත්තියෙහි යෙදීම
සඳහා එම ආයතනයේ සභාව විසින් නිකුත් කරන ලද
සහතිකයක සන්තකය දරන්නා වූ යම් තැනැත්තෙක් ; හෝ

(ii) ශ්‍රී ලංකා වරලත් ගණකාධිකාරීන්ගේ ආයතනයේ
නීතියෙන් ස්ථාපිත වෙනත් යම් ආයතනයක සාමාජිකයන්
වන එකී ආයතනයේ එක් එක් නේවාසික හවුල්කරුවන් සහිත
ගණකාධිකාරි පාලක මණ්ඩලය විසින් ගණකාධිකාරිවරයකු
ලෙස වෘත්තිය සඳහා නිකුත් කළ සහතිකයක් සන්තකයේ
ඇති ව්‍යාපාර ආයතනයක්, අදහස් කෙරේ.

9. පනත ක්‍රියාත්මක වීම ආරම්භ වන දිනයට පෙරාතුව ම වූ දිනයේ
දී පැවති පදනම විසින් ගෙවිය යුතුව තිබුණු සියලු ණය සහ බැරකම්
මෙයින් සංස්ථාපනය කරනු ලැබූ සංස්ථාව විසින් ගෙවිය යුතු අතර,
එදිනට පදනමට අයවිය යුතුව තිබුණු සියලු ණය සහ ලැබිය යුතුව
තිබුණු සියලු සම්මාදම් මුදල් සහ දායක මුදල්, මේ පනතේ කාර්යය
සඳහා සංස්ථාවට ගෙවනු ලැබිය යුතු ය.

10. යම් මිලට ගැනීමක්, ප්‍රදානයක්, ත්‍යාගයක්, තෙස්තමේන්තු
නීයාදනයක් ප්‍රකාර හෝ වෙනත් යම් ආකාරයකින් හෝ සංස්ථාව වෙත
පවරනු ලැබූ චංචල හෝ නිශ්චල යම් දේපළක් අත්කර ගැනීමට සහ
දැරීමට නීතියෙන් සංස්ථාවට හැකියාව සහ බලය ඇති අතර, ඒ දේපළ
විකිණීමේ, උකස් කිරීමේ, බදුදීමේ, හුවමාරු කිරීමේ හෝ වෙනත්
ආකාරයකින් නීයාදනය කිරීමේ පූර්ණ බලය ඇතිව, මේ පනතේ කාර්යය
සඳහා සංස්ථාවේ රීතිවලට යටත්ව, සංස්ථාව විසින් දැරිය යුතු ය.

14. සභාපති සහ ලේකම් හෝ භාණ්ඩාගාරික ඉදිරියේ දී මිස
සංස්ථාවේ මුද්‍රාව කිසිදු සාධක පත්‍රයකට නොතැබිය යුතු අතර, තමන්
පැමිණ සිටි බවට ලකුණක් වශයෙන් ඔවුන් විසින් ඒ සාධන පත්‍රයේ තම
නම් අත්සන් කළ යුතු ය. එසේ කරනු ලබන අත්සන් කිරීමක්
සාක්ෂිකරුවකු වශයෙන් යම් තැනැත්තකු කළ අත්සනකට පරිබාහිරව
යුතු ය.


12. සංස්ථාව විසුරුවා හැරීමේ දී එහි සියලු ණය සහ බැරකම්
පියවීමෙන් කවර හෝ දේපළක් ඉතිරි වුවහොත්, ඒ දේපළ සංස්ථාවේ
සාමාජිකයන් අතර බෙදනු නොලැබිය යුතු අතර, සංස්ථාවේ
පරමාර්ථවලට සමාන පරමාර්ථ ඇත්තා වූ ද, ස්වකීය රීතිය අනුව, යම්
දේපළක් හෝ යම් ආදායමක් ස්වකීය සාමාජිකයන් අතර බෙදීම තහනම්
කර ඇත්තා වූ ද, වෙනත් යම් ආයතනයකට ඒ දේපළ දීම හෝ පැවරීම
කරනු ලැබිය යුතු ය.

13. ජනරජයේ හෝ යම් රාජ්‍ය හෝ සංස්ථාගත මණ්ඩලයක හෝ
වෙනත් යම් තැනැත්තන්ගේ අයිතිවාසිකම්වලට මේ පනතේ ඇතුළත්
කිසිවකින් හානියක් හෝ බලපෑමක් නොවිය
යුතු ය.

14. මේ පනතේ සිංහල සහ දෙමළ භාෂා පාඨ අතර යම්
අනනුකූලතාවක් ඇතිවුවහොත්, එවිට, සිංහල භාෂා පාඨය
බලපැවැත්විය යුතු ය.